Neder-L: Lezing Hans du Plessis: Hoe Nederlands is Afrikaans (19 november, Antwerpen)
ABSTRACT: Hoe Nederlands is Afrikaans?
Hoekom is dit so dat Noord-Amerikaanse Nederlandssprekendes en Nederlandssprekende Nederlanders en Vlaminge mekaar na vier eeue steeds goed verstaan, maar Afrikaans- en Nederlandssprekendes verkies om met mekaar liewer Engels te praat? Is Afrikaans dan minder Nederlands?
Die meeste tradisionele beskouinge oor die ontwikkeling van Afrikaans uit sewentiende-eeuse Nederlands aanvaar dat moderne Afrikaans evolusionêr uit Nederlands ontwikkel het. Navorsing oor die ontstaan van Afrikaans plaas egter sedert die opkoms van die sosiolinguistiek van die sestigerjare van die vorige eeu meer klem op die interpretasie van die ontstaan met verwysing na die variëteite van Afrikaans. Hieruit spruit die drie-dialek-teorie van die 1980’s en die mees resente Khoi-teorie van Christo van Rensburg.
Hierdie lesing beredeneer die moontlike ontwikkeling van moderne Afrikaans as aanleerdersvariëteit binne die raamwerk van die intertaalteorie.
Ben Verhoeven 9 november 2015 om 11:07